ddrg/super_eurlex huggingface dataset:
37.

á chur in iúl go gcuirfidh an t-éileamh méadaitheach ar amhábhair de bharr leictriú na sochaí brú ar an mianadóireacht inbhuanaithe agus ar an bpróiseáil inbhuanaithe san Artach. Tá taisce ollmhór mianraí tearc-chré le fáil i réigiún an Artaigh, rud a chuideodh leis an Aontas Eorpach a spleáchas ar an tSín a laghdú, ós í an tSín a sholáthraíonn 90 % de na mianraí sin chuige faoi láthair. Ba cheart don Aontas a áirithiú go mbeidh ról lárnach ag an Artach i gComhghuaillíocht Amhábhar an Aontais Eorpaigh, agus dúlra an Artaigh á chosaint san am céanna, in ainneoin leasanna an Aontais i dtaca le deiseanna mianadóireachta agus amhábhar a shaothrú. Tá scileanna den chéad scoth ag gníomhaithe Eorpacha san Artach a théann chun tairbhe dóibh sna tionscail inbhuanaithe agus sa phróiseáil ar fud an tslabhra luacha. Ba cheart don Chomhairle Artach aird a thabhairt ar an méid sin;
52.

á chur in iúl gur eol dó go bhfuil an easpa sonraí ar an leibhéal réigiúnach, agus laistigh de réigiúin trasteorann, ina bhac ar spriocdhíriú éifeachtach infheistíochta; ag iarraidh ar an gCoimisiún Eorpach, dá bhrí sin, dlús a chur le bailiú sonraí staidrimh (via Eurostat agus ESPON) ar leibhéal NUTS 3 laistigh de bheartais éagsúla earnála atá ábhartha do chuspóirí an bheartais comhtháthaithe – sonraí a mbainfear úsáid astu freisin chun an dul chun cinn atá déanta a thomhas sa limistéar lena mbaineann; á chur in iúl go bhféachann sé ar Innéacs an Aontais maidir leis an Dul Chun Cinn Sóisialta, ar thíolaic an Coimisiún Eorpach leagan de a tugadh cothrom le dáta ag deireadh 2020, mar ionstraim iomchuí;
39.

á thabhairt le fios go n-onnmhairítear méid mór tásc geografach tionsclaíochta agus ceardaíochta agus gur gá iad a chosaint san Eoraip agus níos faide i gcéin. Gan cosaint níos leithne a bheith ann, ní féidir comhstraitéisí tásc geografach ná na gnólachtaí lena mbaineann oibriú ar bhealach iomlán éifeachtach. Fágann an méid sin go mbaintear an bonn den chosaint a thugtar do chearta maoine tionsclaíche na ngnólachtaí sin agus go dtéann an góchumadh agus an iomaíocht éagórach chun donais, rud a lagaíonn gnólachtaí atá lonnaithe i gceantair thuaithe go minic; ba cheart an chosaint sin a leathnú chun táirgí a allmhairítear ó thríú tíortha agus a mhargaítear san Aontas a chumhdach;
59.

á iarraidh go ndéanfaí 5 % ar a laghad de chistiú CSE+ faoi bhainistíocht chomhroinnte a chur i leataobh chun tacú le tionscadail faoin Ráthaíocht Eorpach do Leanaí agus chun éiceachóras éifeachtach infheistíochta a chruthú do leanaí Eorpacha, ina mbeidh cistí an Aontais agus acmhainní náisiúnta araon. Ba cheart Comhordaitheoir Náisiúnta um an Ráthaíocht do Leanaí a cheapadh do gach Ballstát ag a mbeidh na cumhachtaí is gá chun nithe a bhaineann leis an straitéis maidir le cearta an linbh agus an Ráthaíocht do Leanaí a chur chun cinn agus chun faireachán agus tuairisciú a dhéanamh ar na nithe sin. Ní mór an deis a ráthú do gach leanbh, i gcomhréir le Coinbhinsiún na Náisiún Aontaithe um Chearta an Linbh agus le Cairt um Chearta Bunúsacha an Aontais Eorpaigh, a bheith rannpháirteach i gcinntí a dhéanann difear dá saol agus éisteacht a fháil ar bhealach atá oiriúnach dá n-aois agus dá n-aibíocht;
33.

á chur i bhfáth go bhfuil gá le comhar trasteorann agus trasearnála sa chomhrac i gcoinne na sceimhlitheoireachta; ag iarraidh go mbeadh dlúthchomhar ann idir na húdaráis réigiúnacha agus náisiúnta forfheidhmithe dlí agus Europol; ag leagan béim ar an mbreisluach a bhaineann le hoiliúint ábhartha de chuid CEPOL ( 23 ) ; á chur in iúl go bhfuil súil in airde aige leis an togra ón gCoimisiún maidir le cód AE um chomhar póilíneachta agus go bhfuil sé ag iarraidh ar an gCoimisiún nádúr díláraithe an bheartais slándála i mBallstáit áirithe a chur san áireamh; á chur in iúl gur díol sásaimh dó an gealltanas atá tugtha ag an gCoimisiún leanúint den tacaíocht a thugtar do líonra ATLAS na n-aonad speisialta idirghabhála ( 24 ) ; ag iarraidh go ndéanfaí scrúdú ar roghanna maidir le comhthiomsú agus comhroinnt;
á thathant ar an gCoimisiún Eorpach dul i mbun dianphlé agus dianchaibidlíochta le soláthróirí trealaimh chun Tiachóg na Céannachta Digití Eorpaí a chur chun feidhme go teicniúil d’úsáideoirí deiridh. Is é an aidhm atá ann an bonn teicneolaíochta a chur ar fáil a luaithe is féidir, lena n-áirítear ar ghléasanna ar chostas íseal.

San am i láthair, tá na chéad ghrúpaí táirgí meánphraghais agus ar phraghas ard a bhfuil deimhniú leordhóthanach acu don leibhéal dearbhaithe “substaintiúil” faoi eIDAS ar fáil cheana. Tá sé úsáideach freisin, ó thaobh Tiachóg na Céannachta Digití Eorpaí a chur chun feidhme, a áirithiú go mbeidh earnáil na tionsclaíochta rannpháirteach a mhéid is féidir mar sholáthraí seirbhíse;
51.

á chur in iúl gur díol sásaimh dó go bhforáiltear sa Chlár Oibre Nua do Thomhaltóirí go dtacóidh an Coimisiún leis na Ballstáit cearta tomhaltóirí a chur chun feidhme agus a fhorfheidhmiú go tapa, lena n-áirítear tríd an nGréasán um Chomhar ar mhaithe le Cosaint Tomhaltóirí go háirithe; ag leagan béim ar an ról dearfach atá ag Lárionaid Eorpacha do Thomhaltóirí maidir le cosaint tomhaltóirí trasteorann a mhúnlú;
á chur in iúl gur díol sásaimh dó an cur i láthair a rinne an Coimisiún Eorpach i mí na Samhna 2020 ar an gcéad straitéis de chuid an Aontais um chomhionannais do dhaoine leispiacha, aeracha, déghnéasacha, trasinscneacha, neamhdhénártha, idirghnéasacha agus queer (LGBTIQ). Ceann de cheithre cholún de straitéis an Choimisiúin is ea sábháilteacht daoine LGBTIQ a áirithiú.

Mar sin féin, níl measúnú ar bhonn sonraí ionadaíocha déanta fós ar fheiniméan an fhoréigin in aghaidh daoine LGBTIQ. Dá ndéanfaí amhlaidh, d’fhéadfaí dul chun cinn a dhéanamh agus cineálacha cur chuige ábhartha a ghlacadh chun an foréigean a chomhrac amach anseo.

Cé go bhfuarthas faisnéis luachmhar faoi thaithí daoine LGBITQ i ndáil le hidirdhealú agus foréigean ón suirbhé ar líne a rinne Gníomhaireacht an Aontais Eorpaigh um Chearta Bunúsacha A long way to go for LGBTIQ equality [Tá bealach fada romhainn chun comhionannas a bhaint amach do dhaoine LGBTIQ], is ar bhonn deonach a ghlac daoine páirt ann agus, ar an gcúis sin, ní raibh an suirbhé ionadaíoch ó thaobh staidrimh de, i.e. ní raibh sé bunaithe ar shampla randamach. Dá bhrí sin, iarrann CnaR ar an gCoimisiún Eorpach mar chuid dá straitéis LGBTQ staidéar anaithnid ionadaíoch ar ghníomhartha foréigin i gcoinne daoine LGBTIQ san Aontas nach dtuairiscítear go hoifigiúil, lena n-áirítear foréigean baile, a chur ar bun agus a mhaoiniú ar bhonn rialta, ar staidéar é a dhéanfaí agus a léirmhíneofaí go neamhspleách do Bhallstáit uile an Aontais;
9.

á chur i bhfáth gurb amhlaidh, san fhadtéarma, gurb é an leictrealú uisce, is é sin nuair a úsáidtear an leictreachas ó fhoinsí fuinnimh inathnuaite (an hidrigin ghlas), an t-aon mhodh inbhuanaithe amháin atá ann chun an hidrigin a tháirgeadh. Dá bhrí sin, ní mór don Aontas agus do na Ballstáit a gcuid iarrachtaí a dhíriú ar an hidrigin ghlas agus geilleagar hidrigine á fhorbairt acu. Go dtí go mbeidh cainníochtaí leordhóthanacha ar fáil, is féidir le réitigh theicneolaíocha shealadacha – amhail an hidrigin ghorm – a bheith ina gcuidiú chun astaíochtaí CO 2 a laghdú ón táirgeadh hidrigine atá ann cheana. Ní mór a áirithiú nach gcuirtear bac ar an aistriú chuig an hidrigin ghlas ar an dóigh sin, agus geilleagar hidrigine á fhorbairt. Ní mór tairbhí iarbhír agus suntasacha a fháil as na réitigh shealadacha ó thaobh chostas agus luas an chur chun feidhme de i gcomparáid leis an hidrigin ghlas agus níor cheart spleáchas ar an réiteach a roghnaíodh a bheith mar thoradh orthu san fhadtéarma;
3.

ag iarraidh ar an gCoimisiún Eorpach tacú ar shlí níos fuinniúla le sprioc 2050 atá i gCúnant na Méaraí. Tá sé á iarraidh freisin ag an gCoiste ar an gCoimisiún machnamh a dhéanamh ar raon feidhme an tionscnaimh a leathnú lena áirithiú go dtabharfar freagairt níos éifeachtaí ar na dúshláin agus na deiseanna leathana a chruthaítear d’údaráis áitiúla agus réigiúnacha de dheasca na haeráidneodrachta, lena n-áirítear earnálacha roghnacha nua amhail an tionsclaíocht, an talmhaíocht, bainistiú foraoisí, agus saincheisteanna nua comhshaoil amhail cáilíocht an aeir, an geilleagar ciorclach, an bhithéagsúlacht, an éagsúlacht bhithchultúrtha, agus linnte carbóin nádúrtha, chun tacú le huaillmhian na mbardas sin a bhfuil an dul chun cinn is mó déanta acu. Ar mhaithe le hearnálacha nua a chur san áireamh, ba cheart díriú go háirithe ar an bplean gníomhaíochta, gan ceanglais bhreise tuairiscithe agus faireacháin a fhorchur ar na sínitheoirí. Ag an am céanna, tá sé tábhachtach tacú le cineálacha eile comhair a bhaineann leis an athrú aeráide agus leis an gcomhshaol agus a mbíonn baint ag na húdaráis áitiúla agus réigiúnacha ina lán Ballstát leo agus comhtháthú na gcineálacha comhair sin i gCúnant na Méaraí a chur chun cinn. I gcás ina bhfuil an acmhainn ábhartha sna húdaráis áitiúla agus réigiúnacha sin rannchuidiú le hiarrachtaí áitiúla, ba cheart go dtabharfaí aitheantas cuí agus tacaíocht chuí dóibh;
á athdhearbhú an athuair an phríomhtheachtaireacht ón Tuairim CdR 185/2018 ( 8 ) agus tagairt á déanamh aige do ról na stáisiún sa chomhthéacs sin, trína thabhairt dá aire “that cultural heritage in its diverse forms is a major asset for Europe: it is a resource with the potential to become a key lever for more cohesive and sustainable regions in the EU that can help strengthen identity in a region as well as in Europe as a whole, and particularly embodies the EU’s motto of ‘United in diversity’”;
21.

á aithint go bhfuil castacht ag baint le caidrimh chonarthacha ar ardáin dhigiteacha, ach tá sé á chur in iúl go ndéantar na samhlacha fostaíochta an-éagsúil de chuid an gheilleagair thraidisiúnta a rialáil le comhrialacha bunúsacha a bhfuil an fheidhm chéanna leo maidir leis na hoibreoirí uile. Dá bhrí sin, tá an Coiste á iarraidh go gcuimseofar geilleagar na n-ardán agus oibrithe an gheilleagair sin faoi fhorálacha saothair agus sóisialta bunúsacha agus tá aird á tarraingt aige ar an ngá atá ann aghaidh a thabhairt ar éifeachtaí sóisialta an Mhargaidh Aonair Dhigitigh ar an leibhéal Eorpach. Cruthófar cothrom iomaíochta idir an geilleagar traidisiúnta agus geilleagar na n-ardán digiteach agus rachfar i ngleic leis an dumpáil shóisialta trí chreat comhréireach náisiúnta, agus i gcás inar gá – i bhfianaise chineál trasnáisiúnta an gheilleagair dhigitigh – Eorpach, chun aghaidh a thabhairt ar na dúshláin rialála a bhaineann leis an obair ar ardáin dhigiteacha. Ba cheart foráil a dhéanamh i gcreat rialála den sórt sin clásail eisiachais a thoirmeasc freisin trína gcuirtear cosc ar oibrithe oibriú i gcomhar le hardáin eile;
42.

á chur i bhfios go bhféadfaidh éiginnteacht a bheith ag baint leis an ioncam arna fháil ag soláthróirí de chuid an gheilleagair chomhoibríoch, ar soláthróirí iad a d’fhéadfadh a bheith ag obair trí roinnt ardán bunaithe i dtíortha éagsúla, agus gur deacair do na húdaráis chánach é a rianú: níl roinnt faighteoirí cinnte go dlisteanach cé na cánacha ar cheart feidhm a bheith leo, cé go bhféadfadh daoine eile iarracht fheasach a dhéanamh gan cánacha a íoc ach tairbhe a bhaint as an easpa soiléire; á chur i bhfáth go gcuirfí deireadh leis sin agus go n-áiritheofaí go n-íoctar na cánacha iomchuí trí chomhroinnt sonraí idir na hardáin agus na húdaráis phoiblí inniúla uile;
1.

á chur in iúl gur mór aige an clár um Chomhpháirtíocht an Oirthir (an Chomhpháirtíocht) a bunaíodh deich mbliana ó shin mar thionscnamh comhpháirteach idir an tAontas Eorpach, na Ballstáit agus sé thír chomhpháirtíochta in Oirthear na hEorpa agus i gCugas Theas: an Airméin, an Asarbaiseáin, an Bhealarúis, an tSeoirsia, an Mholdóiv agus an Úcráin. Tá Coiste na Réigiún (an Coiste) á thabhairt le fios gurb iad an Pholainn agus an tSualainn ba mhó a thiomáin bunú na Comhpháirtíochta chun cinn mar bheartas struchtúrtha a thacódh leis an gcomhar réigiúnach agus a neartódh caidreamh an Aontais lena chomhpháirtithe in Oirthear na hEorpa. Tá an Coiste den tuairim gur tháinig an Chomhpháirtíocht chun bheith ina hionstraim thábhachtach i gcaitheamh na mblianta, ionstraim a fhágann tionchar ag an Aontas Eorpach ar na tíortha atá ar an taobh thoir dá theorainneacha. Tá an Chomhpháirtíocht i bhfeidhm le deich mbliana anuas agus, lena linn sin, tugadh isteach sraith tionscadal agus tionscnamh a thacaíonn le cur chun feidhme athchóirithe bunriachtanacha i dtíortha na Comhpháirtíochta agus le forbairt na sochaí sibhialta iontu;
16.

ag cur in iúl gur cúis aiféala dó go ngéaraítear na fadhbanna sin toisc nach dtuigeann foireann ardáin na meán sóisialta an comhthéacs cultúrtha agus na sainiúlachtaí áitiúla agus, ina theannta sin, go n-úsáidtear Béarla an cuid is mó den am, rud a fhágann go nglacann an chumarsáid go leor ama. Ní mór teacht ar fhreagairt i gcás ina scaiptear an bhréagaisnéis, ach go nuige seo, ní leor an méid atá á dhéanamh ag ardáin na meán sóisialta agus níl siad trédhearcach go leor.
30.

ag cur in iúl gurb éard is aidhm don tuairim forbairt inbhuanaithe na sochaí i gcathracha agus i bpobail áitiúla na dtíortha Afracacha a chur chun cinn a mhéid is féidir; ag iarraidh go seolfaí, a luaithe is féidir, treoirthionscadail agus gníomhaíochtaí gaolmhara eile, ós rud é go bhfuil gá leo sin chun cúnamh fadtéarmach rathúil a thabhairt do thíortha na hAfraice, i gcás inar féidir, ar chúiseanna polaitiúla agus slándála, d’fhonn is gur lú an fonn a bheadh ar dhaoine imirce neamhrialta a dhéanamh ní hamháin chuig an Aontas ach laistigh den Afraic féin freisin.
12.

ag iarraidh ar an gCoimisiún a áirithiú go ndéanfar an prionsabal maidir le hinfheistíochtaí sa chultúr a phríomhshruthú i mbeartais éagsúla an Aontais a chur i bhfeidhm freisin agus cistí Eorpacha á gclársceidealú, ionas nach bhféachfar ar an gcultúr mar bheartas earnáil-sonrach amháin agus go n-aithneofar an ról atá aige maidir le gach gné den chomhtháthú (eacnamaíoch, sóisialta agus críochach). Chuige sin, tá an Coiste ag leagan béim ar an tábhacht a bhaineann le sineirgí a neartú idir an cultúr agus beartais eile amhail an turasóireacht, an beartas réigiúnach, an t-oideachas, an óige agus an taighde agus an fhorbairt (R&D);
32.

ag moladh go ndéanfar beartais réadúla chun lucht saothair oilte a mhealladh, a choinneáil agus a mhealladh athuair a cheapadh agus a chur chun feidhme ar an leibhéal áitiúil agus ar an leibhéal réigiúnach. Príomhchoincheap straitéiseach amháin atá ann ná an cháilíocht saoil: mar a léiríodh cheana, is slí an-chumhachtach é feabhas a chur ar an gcáilíocht saoil chun lucht saothair oilte a mhealladh agus a choinneáil. Is inmholta agus is inmhianaithe go ndéanfaí an cháilíocht saoil a thomhas agus a mheas go rialta agus ar bhealach struchtúrtha, d'fhonn faisnéis luachmhar a chur ar fáil do na húdaráis áitiúla agus réigiúnacha maidir le réimsí ar gá idirghabháil a dhéanamh iontu;
44.

ag tathant ar an gCoimisiún Eorpach measúnú a dhéanamh ar an mbealach is fearr chun a áirithiú gur féidir le pobail bheaga rannchuidiú le tionscadail atá á gcistiú ag an Aontas agus leas a bhaint astu, ar tionscadail iad a chuireann an inbhuanaitheacht chun cinn faoi bhun leibhéal an bhardais. Is féidir é sin a bhaint amach tríd an méid seo a leanas a dhéanamh: (i) tagairtí sonracha a dhéanamh do phobail bheaga i dtreoirdhoiciméid agus i lámhleabhair, (ii) glaonna ar léiriú spéise agus/nó cláir oibre a dhíríonn go sonrach ar phobail faoi bhun leibhéal an bhardais a ullmhú agus a fhoilsiú, agus (iii) rialacha airgeadais agus incháilitheachta a shimpliú agus a chuíchóiriú chun rannpháirtíocht na bpobal sin a spreagadh agus a éascú (e.g. athdháileadh deontas) d’fhonn forbairt chomhchuí iomlán an Aontais a chur chun cinn (Airteagal 174 CFAE).
10.

Á chur in iúl gur ábhar mór imní dó gur cuireadh tuilleadh cinntí faoin Albáin agus faoin Macadóin Thuaidh ar athló ar dtús ó mhí an Mheithimh go mí Dheireadh Fómhair 2019, agus is mór an chúis díomá dó cinneadh na Comhairle Eorpaí i mí Dheireadh Fómhair 2019 maidir le moill bhreise a chur ar thús chaibidlíochtaí aontachais AE leis an Albáin agus leis an Macadóin Thuaidh, dhá thír a léirigh gur lean siad dá ghealltanas cloí le bealach na hEorpa; is oth leis freisin nár bunaíodh an cinneadh sin ar mheasúnuithe aonair ar dhul chun cinn an dá thír is iarrthóir acu, agus thug sé foláireamh go bhféadfadh sé go bhfágfadh an easpa comhartha dearfach don dá thír is iarrthóirí go mbeadh tionchar diúltach aige sin ar an leibhéal áitiúil agus réigiúnach; tá sé ag moladh don Chomhairle ina theannta sin go réiteofar an tsaincheist sin go dearfach roimh chruinniú mullaigh AE-na mBalcán Thiar i Ságrab i mí na Bealtaine 2020;
40.

I bhfianaise na mbarúlacha thuas, tá an Coiste: — ag iarraidh ar an gCoimisiún a áirithiú go gcuirfear san áireamh go cuí sna sásraí lena gcosnaítear an smacht reachta, go háirithe sa chóras faireacháin bhliantúil, an baol go sárófaí na cearta bunúsacha agus go n-imeofaí ó na prionsabail dhaonlathacha sna Ballstáit, lena n-áirítear ar an leibhéal áitiúil agus ar an leibhéal réigiúnach; — ag iarraidh ar an gCoimisiún leanúint den fhaireachán leanúnach a dhéanann sé maidir le sáruithe a d’fhéadfaí a dhéanamh ar neamhspleáchas na mbreithiúna agus maidir le cur isteach a d’fhéadfadh na húdaráis phoiblí a dhéanamh ar na meáin; — á mholadh go gcuirfí leis na tionscnaimh a sheol an Coimisiún roimhe seo chun faireachán a dhéanamh ar na meáin agus go neartófaí na tionscnaimh sin; — ag iarraidh go gcuirfí go mór leis na cistí a bhíonn á leithdháileadh faoi láthair ar an tsochaí shibhialta agus ar na meáin neamhspleácha sa chreat airgeadais ilbhliantúil; á mholadh go leithdháilfí cuid den chistiú sin ar na meáin áitiúla neamhspleácha; — á mholadh go ndéanfaí roinn speisialta den tuarascáil bhliantúil ar an smacht reachta a dhíriú ar na rioscaí a bhaineann le sáruithe ag gníomhaithe nach gníomhaithe Stáit iad agus, go háirithe, ag oibreoirí eacnamaíocha príobháideacha móra atá gníomhach sa gheilleagar digiteach; — ag iarraidh go gcuirfí an rún i gcrích maidir le tús a chur athuair le próiseas aontachais an Aontais Eorpaigh leis an gCoinbhinsiún Eorpach um Chearta an Duine; — ag iarraidh nach ndéanfaí coinníollacha ó thaobh cistiú de a mheas mar réiteach ach amháin i gcás sáruithe tromchúiseacha agus sistéamacha; ag achainí go ndéanfaí bearta chun a áirithiú nach dtabharfar buille éagórach do na húdaráis áitiúla agus réigiúnacha mar gheall ar na pionóis; — ag iarraidh ar an gCoimisiún tús áite a thabhairt do ghníomhachtú an chórais chun faireachán a dhéanamh ar na Ballstáit agus a ndóthain acmhainní airgeadais agus daonna a leithdháileadh ar na Ballstáit le go mbeidh siad in ann na huirlisí sin a bhunú; — ag iarraidh go gcuirfí chun feidhme na tograí atá leagtha amach sa Tuairim seo, arb é is aidhm dóibh dlús a chur le rannpháirtíocht Choiste Eorpach na Réigiún, na n-údarás áitiúil agus réigiúnach agus na sochaí sibhialta maidir le cultúr ina n-urramaítear an smacht reachta a chur chun cinn.
27.

teann air go ndéanfaí comhaontuithe trádála a mheasúnú i gcoinne an chuspóra a bhaineann le hastaíochtaí gás ceaptha teasa a laghdú agus go mbeidh siad bunaithe ar an bhforbairt inbhuanaithe; á iarraidh go neartófaí a gcaibidlí maidir le bainistiú inbhuanaithe ar fhoraoisí agus maidir leis an gcomhrac i gcoinne an dífhoraoisithe agus go ndéanfaí an dífhoraoisiú a chomhtháthú sna measúnuithe tionchair ar an gcomhshaol. I ndáil leis sin, ó tharla go bhfuil an dífhoraoisiú in Amasóin na Brasaíle tar éis buaicleibhéal a bhaint amach agus méadú 84 % tagtha ar dhóiteáin foraoise ( 7 ) , tá CnaR á iarraidh ar an Aontas agus ar a Bhallstáit daingniú chomhaontú AE-Mercosur a chur ar fionraí go dtí go n-aisiompóidh rialtas na Brasaíle an treocht sin;
17.

á thabhairt dá aire nach mór do na réigiúin chathrach aghaidh a thabhairt ar dhúshláin eacnamaíocha, fhioscacha agus chríochacha, agus, ag an am céanna, go mbíonn sé ag dul rite leo déileáil leis an éileamh méadaitheach ar sheirbhísí poiblí ardcháilíochta agus ar acmhainní teoranta airgeadais – rud a mbíonn éifeacht mhór aige ar mhianach saoil ginearálta an phobail. Is ar éigean a bhíonn nasc ar bith idir ioncam buiséid roinnt réigiúin chathrach agus an rath eacnamaíoch atá orthu nó an OTI ard atá le fáil iontu. I réigiúin áirithe tagann an buiséad ó sciar de cháin ioncaim phearsanta na ndaoine atá cláraithe sa réigiún cathrach, ach ní ó na heintitis dhlítheanacha a ghineann OTI an réigiúin. Sin an fáth nach gciallaíonn sé i gcónaí go gcruthófar teacht isteach do na buiséid phoiblí má tá cuideachtaí ilnáisiúnta lonnaithe i gceantar;
5.

á athdhearbhú go bhfuil ról ceannaireachta ag an Aontas maidir leis an gComhaontú Glas don Eoraip a chur chun feidhme i dtreo go mbeidh an Eoraip ar an gcéad mhór-roinn aeráidneodrach; á chur i bhfáth a thábhachtaí atá sé dlús a chur le hiarrachtaí an Aontais aeráidneodracht a bhaint amach faoi 2050 agus, san am céanna, an prionsabal “gan dochar a dhéanamh” a chur chun feidhme go córasach agus iarracht a dhéanamh gaibhniú carbóin agus sceitheadh carbóin a sheachaint; á chur in iúl gur díol sásaimh dó an chonair atá leagtha síos leis an Dlí Aeráide Eorpach, leis an bpacáiste “Oiriúnach do 55” agus le tionscnaimh spriocdhírithe, mar shampla, na misin AE “An tOiriúnú don Athrú Aeráide” agus “Cathracha Aeráidneodracha Cliste”; á chur ina luí nach foláir aird a thabhairt ar an ngéarchéim dhomhanda reatha agus ar na hiarmhairtí eacnamaíochta lena ngabhann agus cur leis an tacaíocht fad atáthar ag gabháil don chonair sin; á chur i bhfios go láidir a thábhachtaí atá sé deireadh a chur leis an mbochtaineacht fuinnimh agus aghaidh a thabhairt ar iarmhairtí sóisialta an aistrithe chuig fuinneamh glan, go háirithe i réigiúin atá ag brath go mór ar bhreoslaí iontaise agus na pleananna aeráide á gcur chun feidhme agus réitigh fhadtéarma don leordhóthanacht fuinnimh á gcur ar fail;
1. Maidir le gach suiteáil a dhéanann aon ghníomhaíocht a liostaítear i bpointí 1, 2, 3, 4, 6.1. a, agus 6.1. b d’Iarscríbhinn I, ceanglóidh na Ballstáit go n-áireoidh an t-oibreoir, faoin 30 Meitheamh 2030, plean claochlaithe lena haghaidh ina chóras bainistíochta comhshaoil dá dtagraítear in Airteagal 14a . Beidh faisnéis sa phlean claochlaithe faoi conas a chlaochlófar an tsuiteáil ar feadh na tréimhse 2030-2050 chun rannchuidiú le teacht chun cinn geilleagar atá inbhuanaithe, glan, ciorclach agus aeráidneodrach faoi 2050, agus úsáid á baint as an bhformáid dá dtagraítear i mír 4.

Déanfaidh na Ballstáit na bearta is gá chun a áirithiú go ndéanfaidh an eagraíocht iniúchóireachta atá ar conradh ag an oibreoir mar chuid dá chóras bainistíochta comhshaoil, faoin 31 Nollaig 2031, measúnú ar chomhréireacht na bpleananna claochlaithe dá dtagraítear sa chéad fhomhír de mhír 1 leis na ceanglais a leagtar amach sa ghníomh cur chun feidhme dá dtagraítear i mír 4.
13.

á athdhearbhú gurb iad na húdaráis áitiúla agus réigiúnacha, mar údaráis phoiblí, is gaire dá saoránaigh agus dá ngnólachtaí agus, dá bhrí sin, gurb iad is mó atá ar an eolas faoina gcuid riachtanas, fadhbanna agus mianta. Sa deireadh, is iadsan atá freagrach as formhór na straitéisí náisiúnta a chur chun feidhme ar an leibhéal áitiúil, straitéisí a chuirtear le chéile de ghnáth leis an gcur chuige ón mbarr anuas agus ní bhíonn siad ag teacht leis na riachtanais áitiúla mar gheall air sin. Ar an gcaoi chéanna, soláthraíonn na húdaráis áitiúla agus réigiúnacha formhór na seirbhísí poiblí dá gcónaitheoirí agus dá ngnólachtaí, agus déanann siad infheistíocht i réimsí beartais a chumhdaítear leis na pleananna téarnaimh. Dá bhrí sin, má tá rath le bheith ar an téarnamh eacnamaíoch agus sóisialta, ar an aistriú glas agus an t-aistriú digiteach agus go háirithe ar dhigiteáil na riarachán poiblí, ní mór baint dhíreach a bheith ag na húdaráis áitiúla agus réigiúnacha le hullmhú agus le cur chun feidhme na bpleananna náisiúnta téarnaimh agus athléimneachta. Gan rannpháirtíocht struchtúrach na n-údarás áitiúil agus réigiúnach, fágfar an leibhéal polaitiúil is gaire don phobal ar lár, agus dá dheasca sin, ní fhéadfar na garspriocanna agus na spriocanna a leagadh síos a bhaint amach. Dá bhrí sin, moltar go mbeadh na húdaráis áitiúla agus réigiúnacha, nó comhlachais náisiúnta a dhéanann ionadaíocht thar ceann na n-údarás sin, rannpháirteach sna coistí pleanála, agus go mbeidís mar chuid den idirbheartaíocht leis an gCoimisiún Eorpach;